Document ID: 31984R3330

*****
ΚΑΝΟΝΙΣΜΟΣ (ΕΟΚ) αριθ. 3330/84 ΤΗΣ ΕΠΙΤΡΟΠΗΣ
της 28ης Νοεμβρίου 1984
που τροποποιεί τον κανονισμό (ΕΟΚ) αριθ. 2468/72 που καθορίζει τα κέντρα συλλογής και τα κέντρα μεταποιήσεως και αποθηκεύσεως για την παρέμβαση στον τομέα του ακατέργαστου καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1461/82 (2),
τον κανονισμό (ΕΟΚ) αριθ. 1467/70 του Συμβουλίου της 20ής Ιουλίου 1970 που καθορίζει τους γενικούς κανόνες που ρυθμίζουν την παρέμβαση στον τομέα του ακατέργαστου καπνού (3), και ιδίως το άρθρο 1,
Εκτιμώντας:
ότι ο κανονισμός (ΕΟΚ) αριθ. 2468/72 της Επιτροπής (4), όπως τροποποιήθηκε τελευταία από την πράξη προσχωρήσεως της Ελλάδας, προσδιόρισε τα κέντρα συλλογής και τα κέντρα μεταποιήσεως και αποθηκεύσεως που αναφέρονται στο άρθρο 1 του κανονισμού (ΕΟΚ) αριθ. 1467/70·
ότι θα πρέπει να ληφθεί υπόψη ο αυξημένος αριθμός των ζωνών παραγωγής καπνού στην Ελλάδα· ότι, για να διευκολυνθεί η παράδοση του καπνού που προσφέρεται στην παρέμβαση, είναι σκόπιμο, λαμβάνοντας υπόψη τις μεγάλες αποστάσεις ορισμένων κέντρων και τις συνθήκες μεταφοράς που δεσπόζουν σε ορισμένες περιοχές, να συμπληρωθεί ο κατάλογος των κέντρων συλλογής που προβλέπεται στην Ελλάδα με άλλα κέντρα πλησιέστερα στους τόπους καλλιέργειας και τα οποία διαθέτουν μια προσωρινή δυνατότητα αποθηκεύσεως·
ότι ο κατάλογος των κέντρων συλλογής και των κέντρων μεταποιήσεως και αποθηκεύσεως τροποποιήθηκε επανειλημμένα· ότι είναι σκόπιμο, προκειμένου να διευκρινισθεί η κατάσταση, να καταρτισθεί ένα καινούριο παράρτημα το οποίο θα υποκαταστήσει εκείνο του κανονισμού (ΕΟΚ) αριθ. 2468/72·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ακατέργαστου Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2468/72 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 1984.

Labels: 3
17